Francisco Lázaro

Francisco Lázaro (født 21. januar 1891, død 15. juli 1912 i Stockholm) var en portugisisk friidrettsutøver.

Sommer-OL  1912 
Lázaro var den første portugisiske maratonløperen og flaggbæreren under et OL.

Som alle idrettsutøverne på den tiden var Lázaro en amatør, og han arbeidet opprinnelig som snekker på et bilverksted i Lisboa. Før han deltok under Sommer-OL 1912 i Stockholm hadde han vunnet tre maraton i hjemlandet.

Lázaro var den første idrettsutøveren som døde i en olympisk konkurranse, etter at han kollapset på 30-kilometersmerket under maratonløpet. En trodde først at dødsårsaken var en alvorlig uttørring på grunn av den høye temperaturen, men senere ble det oppdaget at Lázaro hadde dekket store deler av kroppen med voks for å hindre å bli solbrent. Voksen hadde hindret svetten hans i å komme ut, noe som bevirket en alvorlig kroppsvæske-elektrolystisk ubalanse.

Romanen The Piano Cemetery av den portugisiske forfatteren José Luís Peixoto er basert på historien til Francisco Lázaro.

Referanser

Eksterne lenker 
 

Portugisiske maratonløpere
Deltakere for Portugal under Sommer-OL 1912
Friidrettsutøvere under Sommer-OL 1912
Fødsler i 1891
Dødsfall i 1912